વડાપ્રધાન નરેન્દ્ર મોદીએ કહ્યું કે વાઇબ્રન્ટ કાર્યક્રમમાં દેશ-દુનિયાના લોકો ભેગા થયા છે એવું લાગી રહ્યું છે કે આખુ વિશ્વ એક પરિવારમાં જોડાઇ ગયું છે. આજે આપણે એક પરિવાર માફક બેસ્યાં છીએ. નરેન્દ્ર મોદીએ કહ્યું કે હું વડાપ્રધાન બન્યા બાદ ભારતના દૂરના ગામડાઓની મુલાકાત કરી, વિદેશ યાત્રા પર પણ ગયો. મેં જોયું કે આખી દુનિયામાં ભારતની સાથે જોડાવવાની લાલસા છે. વિદેશ યાત્રા દરમિયાન મેં નોધ્યું કે દુનિયામાં ભારત પ્રત્યે સન્માનનો ભાવ છે.